CELEX: 32014R0685
Language: lv
Date: 2014-06-20 00:00:00
Title: Komisijas Regula (ES) Nr. 685/2014 ( 2014. gada 20. jūnijs ), ar ko groza Eiropas Parlamenta un Padomes Regulas (EK) Nr. 1333/2008 II pielikumu un Komisijas Regulas (ES) Nr. 231/2012 pielikumu attiecībā uz polivinilspirta-polietilēnglikola piepotēta kopolimēra izmantošanu cietajos uztura bagātinātājos  Dokuments attiecas uz EEZ

21.6.2014   
            
            
               LV
            
            
               Eiropas Savienības Oficiālais Vēstnesis
            
            
               L 182/23
            
         KOMISIJAS REGULA (ES) Nr. 685/2014
   (2014. gada 20. jūnijs),
   ar ko groza Eiropas Parlamenta un Padomes Regulas (EK) Nr. 1333/2008 II pielikumu un Komisijas Regulas (ES) Nr. 231/2012 pielikumu attiecībā uz polivinilspirta-polietilēnglikola piepotēta kopolimēra izmantošanu cietajos uztura bagātinātājos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu un 14. pantu,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2), un jo īpaši tās 7. panta 5. punktu,
   tā kā:
   
               (1)
            
            
               Regulas (EK) Nr. 1333/2008 II pielikumā ir noteikts Savienības atļauto pārtikas piedevu saraksts un to lietošanas nosacījumi.
            
         
               (2)
            
            
               Komisijas Regulā (ES) Nr. 231/2012 (3) ir izklāstītas Regulas (EK) Nr. 1333/2008 II un III pielikumā uzskaitīto pārtikas piedevu specifikācijas.
            
         
               (3)
            
            
               Minētos sarakstus saskaņā ar Regulas (EK) Nr. 1331/2008 3. panta 1. punktā minēto vienoto procedūru var atjaunināt pēc Komisijas iniciatīvas vai pēc pieteikuma saņemšanas.
            
         
               (4)
            
            
               2011. gada 13. septembrī tika iesniegts pieteikums atļaujai izmantot polivinilspirta-polietilēnglikola piepotētu kopolimēru (PVA-PEG piepotēts kopolimērs) uztura bagātinātājos kā ūdenī ātršķīstošus plēvveida apvalkus. Pieteikumu darīja pieejamu dalībvalstīm saskaņā ar Regulas (EK) Nr. 1331/2008 4. pantu.
            
         
               (5)
            
            
               Eiropas Pārtikas nekaitīguma iestāde izvērtēja PVA-PEG piepotēta kopolimēra nekaitīgumu, ja to lieto kā pārtikas piedevu, un secināja, ka, izmantojot uztura bagātinātājos kā plēvveida apvalku, tas nerada bažas par kaitīgumu, to lietojot ierosinātajos veidos (4).
            
         
               (6)
            
            
               
                  PVA-PEG piepotētu kopolimēru ir paredzēts izmantot uztura bagātinātājos kā ūdenī ātršķīstošus plēvveida apvalkus. Tas aizsargā pret nepatīkamu garšu vai smaržu, uzlabo izskatu, atvieglo tablešu norīšanu, piešķir īpašu izskatu un aizsargā sensitīvas aktīvās vielas. Šīs vielas īpatnība ir tāda, ka tā ir ārkārtīgi elastīga, tai ir zema viskozitāte un tā ātri izšķīst skābā, neitrālā un sārmainā ūdens vidē. Tāpēc ir lietderīgi atļaut izmantot PVA-PEG piepotētu kopolimēru kā glazēšanas līdzekli cietajos uztura bagātinātājos un šai piedevai piešķirt E numuru E 1209.
            
         
               (7)
            
            
               Pirmo reizi iekļaujot PVA-PEG piepotētu kopolimēru Regulas (EK) Nr. 1333/2008 II pielikumā noteiktajos Savienības atļauto pārtikas piedevu sarakstos, Regulā (ES) Nr. 231/2012 būtu jāiekļauj tā specifikācijas.
            
         
               (8)
            
            
               Tādēļ attiecīgi būtu jāgroza Regulas (EK) Nr. 1333/2008 un (ES) Nr. 231/2012.
            
         
               (9)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1333/2008 II pielikumu groza saskaņā ar šīs regulas I pielikumu.
   2. pants
   Regulas (ES) Nr. 231/2012 pielikumu groza saskaņā ar šīs regulas II pielikumu.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 20. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 354, 31.12.2008., 16. lpp.
   
   
      (2)  OV L 354, 31.12.2008., 1. lpp.
   
   
      (3)  Komisijas 2012. gada 9. marta Regula (ES) Nr. 231/2012, ar ko nosaka Eiropas Parlamenta un Padomes Regulas (EK) Nr. 1333/2008 II un III pielikumā uzskaitīto pārtikas piedevu specifikācijas (OV L 83, 22.3.2012., 1. lpp.).
   
      (4)  EFSA Journal 2013; 11(8):3303.
   
      I PIELIKUMS
      Regulas (EK) Nr. 1333/2008 II pielikumu groza šādi:
      
                  1)
               
               
                  pielikuma B daļas 3. punktā “Pārtikas piedevas, kas nav krāsvielas vai saldinātāji” pēc ieraksta par pārtikas piedevu E 1208 “Polivinilpirolidon-vinilacetāta kopolimērs” iekļauj šādu jaunu ierakstu:
                  
                              “E 1209
                           
                           
                              Polivinilspirta-polietilēnglikola piepotēts kopolimērs”
                           
                        
            
                  2)
               
               
                  pielikuma E daļas kategorijā Nr. 17.1. “Uztura bagātinātāji cietā veidā, tostarp kapsulās, tabletēs un citos līdzīgos veidos, izņemot košļājamos produktus” pēc ieraksta par pārtikas piedevu E 1208 iekļauj šādu jaunu ierakstu:
                  
                               
                           
                           
                              “E 1209
                           
                           
                              Polivinilspirta-polietilēnglikola piepotēts kopolimērs
                           
                           
                              100 000”
                           
                           
                               
                           
                           
                               
                           
                        
            
   
      II PIELIKUMS
      Regulas (ES) Nr. 231/2012 pielikumā pēc specifikācijas par pārtikas piedevu E 1208 (polivinilpirolidon-vinilacetāta kopolimērs) iekļauj šādu jaunu ierakstu:
      
         
            “E 1209 POLIVINILSPIRTA-POLIETILĒNGLIKOLA PIEPOTĒTS KOPOLIMĒRS
         
         
                     
                        Sinonīmi
                     
                  
                  
                     Makrogola poli(vinilspirta) piepotēts kopolimērs; poli(etān-1,2-diol-piepotēts etanols); vinilspirts, polimērs ar oksirānu, piepotēts; oksirāns, polimērs ar etanolu, piepotēts; etilēnoksīda vinilspirta piepotēts kopolimērs
                  
               
                     
                        Definīcija
                     
                  
                  
                     Polivinilspirta-polietilēnglikola piepotēts kopolimērs ir sintētisks kopolimērs, kas sastāv no aptuveni 75 % PVA vienību un 25 % PEG vienību
                  
               
                     
                        CAS numurs
                  
                  
                     96734-39-3
                  
               
                     Ķīmiskais nosaukums
                  
                  
                     Polivinilspirta-polietilēnglikola piepotēts kopolimērs
                  
               
                     Ķīmiskā formula
                  
                  
                      
                  
               
                     Vidējā molekulmasa
                  
                  
                     40 000 līdz 50 000 g/mol
                  
               
                     
                        Apraksts
                     
                  
                  
                     Balts līdz vāji dzeltens pulveris
                  
               
                     
                        Identifikācija
                     
                  
                  
                      
                  
               
                     Šķīdība
                  
                  
                     Brīvi šķīst ūdenī un atšķaidītās sārmu hidroksīdu skābēs un šķīdumos; praktiski nešķīst etanolā, etiķskābē, acetonā un hloroformā
                  
               
                     IS spektrs
                  
                  
                     Jāatbilst
                  
               
                     pH vērtība
                  
                  
                     5,0–8,0
                  
               
                     
                        Tīrība
                     
                  
                  
                      
                  
               
                     Estera skaitlis
                  
                  
                     10 līdz 75 mg/g KOH
                  
               
                     Dinamiskā viskozitāte
                  
                  
                     50 līdz 250 mPa·s
                  
               
                     Zudumi pēc žāvēšanas
                  
                  
                     Ne vairāk kā 5 %
                  
               
                     Sulfātpelni
                  
                  
                     Ne vairāk kā 2 %
                  
               
                     Vinilacetāts
                  
                  
                     Ne vairāk kā 20 mg/kg
                  
               
                     Etiķskābe/kopējais acetāts
                  
                  
                     Ne vairāk kā 1,5 %
                  
               
                     Etilēnglikols
                  
                  
                     Ne vairāk kā 50 mg/kg
                  
               
                     Dietilēnglikols
                  
                  
                     Ne vairāk kā 50 mg/kg
                  
               
                     1,4-dioksāns
                  
                  
                     Ne vairāk kā 10 mg/kg
                  
               
                     Etilēnoksīds
                  
                  
                     Ne vairāk kā 0,2 mg/kg
                  
               
                     Arsēns
                  
                  
                     Ne vairāk kā 3 mg/kg
                  
               
                     Svins
                  
                  
                     Ne vairāk kā 1 mg/kg
                  
               
                     Dzīvsudrabs
                  
                  
                     Ne vairāk kā 1 mg/kg
                  
               
                     Kadmijs
                  
                  
                     Ne vairāk kā 1 mg/kg”